Iderinas

Iderinas arba Ideris () – upė šiaurinėje Mongolijoje, Chubsugulo ir Dzabchano aimakuose; Selengos upės ištaka. Prasideda Changajaus kalnuose, teka šiaurės rytų kryptimi. Temerbulago sume susilieja su Delgermureno upe ir sudaro Selengą.

Nuo spalio iki balandžio mėnesio pabaigos upė būna užšalusi. Upėje veisiasi kiršliai, upėtakiai, lenokai ir kitos žuvys. Upė maitinasi daugiausia lietaus vandeniu.

Didžiausias intakas – Čulutas (dešinysis).

Laivybos Iderio upėje nėra.

Mongolijos upės